Twee mans kritiek ná botsing teen perde, donkie | Maroela Media
Die ongeluk het op die N12-Potchefstroompad (Foto: Netcare911)
Twee mans van Krugersdorp is in 'n ernstige toestand in die hospitaal nadat hulle Sondag in die vroeë oggendure teen 'n donkie en twee perde gebots het.
Chris Botha, Netcare911-woordvoerder, het gesê die ongeluk het op die N12-Potchefstroompad, bykans 40 km buite Soweto, plaasgevind.
Die impak van die ongeluk het die bakkie die veld in laat jaag.
Volgens Botha was albei perde en die donkie dood, en albei mans in 'n kritieke toestand.
Die mans is na 'n nabygeleë hospitaal gehaas.
'n Ondersoek na die voorval is van stapel gestuur en duur tans voort.
En die wettige eienaar kan gewoonlik nie opgespoor word nie,
wat soek perde en donkies baie keer hond ook op n pad ???????
Dis Afrika. Julle moet sien hoe lyk Botswana van die donkies en vee
Op daardie stuk pad is daar GEEN heinings nie….alles gesteel deur die skroot jagters van Westonaria. Niemand sit die heining terug nie…..dis makliker om net 'n padteken op te sit wat lees "No Fence…Beware of free roaming animals"…en daarmee is die saak afgehandel.
Ag nee wat julle moet in KZN sommer in dorpe ook, om beeste en bokke en allerande diere ry. Soms stop en wag dat hulle uit die pad gejaag word. Op die drakensberg pad van Bergville af ,moes ons wag vir 'n vark en haar kleintjies om op te staan van die pad af. Heinings bestaan lankal nie meer nie. Zuma paradys.